นายกรัฐมนตรี เปิดเผย ที่ประชุมอาเซียนสนับสนุนการดำเนินการของไทยในการสร้างความยั่งยืน เพื่อรับมือกับความเปลี่ยนแปลง
นายกรัฐมนตรี เปิดเผย ที่ประชุมอาเซียนสนับสนุนการดำเนินการของไทยในการสร้างความยั่งยืน เพื่อรับมือกับความเปลี่ยนแปลง พลเอกประยุทธ์ จันทร์โอชา นายกรัฐมนตรี แถลงผลการประชุมสุดยอดอาเซียน ครั้งที่ 34 ว่า การพบหารือกับผู้นำอาเซียนและผู้แทนสมัชชารัฐสภาอาเซียน ผู้แทนเยาวชนอาเซียน และ สภาที่ปรึกษาธุรกิจอาเซียน เป็นความร่วมมือเพื่อก้าวไปข้างหน้าในการสร้าง ประชาคมอาเซียนที่มีประชาชนเป็นศูนย์กลาง ไม่ทิ้งใครไว้ข้างหลัง ภายใต้กรอบของแนวคิดหลัก “ร่วมมือ ร่วมใจ ก้าวไกล ยั่งยืน” โดยที่ประชุมอาเซียนสนับสนุนการดำเนินการของไทยในการสร้างความยั่งยืน เพื่อรับมือกับความเปลี่ยนแปลงและความท้าทายต่าง ๆ อาทิ การปฏิวัติอุตสาหกรรม ครั้งที่ 4/ ซึ่งอาเซียนเน้นเสริมสร้าง ความมั่นคงที่ยั่งยืน การสร้างอาเซียนที่เชื่อมโยงอย่างไร้รอยต่อ/พร้อมรับรองวิสัยทัศน์ผู้นำอาเซียนว่าด้วยความเป็นหุ้นส่วนเพื่อความยั่งยืน และได้รับรองปฏิญญากรุงเทพฯ ว่าด้วยการต่อต้านขยะทะเลในภูมิภาคอาเซียน